La sanitat privada va aportar 2.663 llits per desestressar els hospitals públics durant la fase més crítica del covid-19\nLa Clínica Corachan, a Barcelona, ahir a la tarda. MANOLO GARCÍA\nSanta Coloma De GramenetEls moments més crítics de la pandèmia pel coronavirus van requerir mobilitzar el màxim nombre de recursos disponibles de la sanitat a tot el país. Les plantes dels hospitals públics s’omplien ràpidament de pacients i la sanitat privada va entrar en funcionament a tot gas per reduir la pressió del covid-19. I ho va fer, per primer cop, en plena coordinació amb la xarxa pública. Hospitals i clíniques privats van entrar en joc per drenar pacients de les UCI i atendre malalts durant la fase més aguda de la pandèmia. I l’equació era senzilla. A Barcelona, la demarcació més afectada i també on la privada té més presència, es van teixir aliances amb els hospitals de referència més pròxims perquè tota la població que necessités atenció sanitària hi tingués accés. Logísticament, els llits de la Teknon o de l’HM Delfos s’integraven als de la Vall Hebron; els de la Clínica Corachan als de l’Hospital del Mar, i els de la Dexeus al Clínic, per exemple.\nEn total, 26 hospitals d’assistència privada van ampliar la seva capacitat i van destinar tota la seva infraestructura i plantilla a atendre els malalts de coronavirus que la pública els derivava, clients assegurats o pacients que els traslladava el Sistema d’Emergències Mèdiques (SEM). “Hem passat de tenir 12 llits per a crítics a instal·lar-ne 27 i 110 habitacions per atendre 500 pacients”, explica Ferran Cachadiña, director assistencial de la Clínica Corachan, que detalla que un 73% dels atesos provenien de l’Hospital del Mar. “Rebíem quinze malalts cada dia”, destaca.\nMalgrat la seva contribució per absorbir la demanda que els hospitals públics -el puntal del sistema sanitari- no eren capaços d’assumir aquells dies, els treballadors i les direccions de la privada creuen que s’ha volgut aigualir la seva contribució brandant “vells prejudicis”. “Però la feina dels dos sectors ha sigut molt intensa i professionalitzada -defensa el director de la patronal ACES, Lluís Monset-, i val a dir que nosaltres hem treballat tant com la pública, hem omplert capacitats i hem tingut els mateixos problemes”. El directiu es refereix a la falta de material, les baixes mèdiques i les jornades interminables que han viscut els sanitaris, fos quina fos la seva categoria professional o la titularitat del centre.\n“Pautes” des de la pública\nLes clíniques totalment privades han hospitalitzat un total de 4.800 pacients amb covid-19, segons el departament de Salut. “La col·laboració público-privada ha funcionat des del primer minut”, corrobora el director territorial de HM Hospitales a Catalunya, Joan Sala. L’HM Delfos va atendre mig miler de pacients, 285 dels quals van ser derivats pel seu soci, la Vall d’Hebron. “Ens marcaven la pauta, com a referent públic i d’alt nivell. Molts eren pacients per hospitalització a planta, tot i que alguns empitjoraven i havíem de tractar-los a l’UCI”, relata.\nEl grup Quirónsalud (Quirón, Dexeus, Teknon i el Pilar) va ampliar la capacitat amb 200 llits per a hospitalització convencional i 150 per a UCI. A més, va reforçar la plantilla amb 700 contractacions. “Hem trobat a faltar que es donés veu a la privada perquè la coordinació del sistema sanitari per sortir-nos-en de la crisi sanitària ha sigut absoluta i transparent”, lamenta Miquel Llobet, traumatòleg de la Teknon.\nEl 18 de març el departament de Salut va intervenir “els centres i establiments sanitaris privats” per dotar-se de recursos personals, materials i assistencials davant la perillosa amenaça del col·lapse sanitari. Tots els centres de titularitat privada, doncs, van passar a formar part de la xarxa integral d’utilització pública de Catalunya, el Siscat.\n“Veiem el país com una única UCI”, deia el Govern. I, de fet, aquella era la primera vegada que, més enllà d’activitats puntuals, la privada es coordinava al 100% amb la pública. “No ens manaven -nega Monset-, ens coordinàvem”. “No ha molestat la subordinació, perquè s’ha entès que es devia a l’excepcionalitat”, diu Llobet, que afegeix que ell no va atendre pacients perquè és “col·lectiu de risc”.\nLa resposta del sector privat a l’emergència sanitària en xifres\n26 de 34 centres han atès pacients de covid-19. Dels 34 hospitals de titularitat privada que hi ha a Catalunya, 26 han atès malalts de covid-19 derivats de la pública, assegurats que arribaven a urgències o traslladats directament pel SEM.\nLa privada també creix i posa 487 llits de crítics. La privada calcula que els 26 centres que han hospitalitzat malalts han passat de tenir 2.060 llits a 2.663. Salut assenyala que almenys 487 dels 2.019 llits d’UCI -triplicats- eren privats.\nGairebé 5.000 pacients hospitalitzats. Segons els informes que el sector privat presenta directament a Salut, els centres de titularitat privada han ingressat un total de 4.800 pacients amb covid-19 de totes les complexitats.\nEl 70% dels malalts eren derivats de la pública. Només un 30% dels malalts que han passat per hospitals privats eren assegurats o traslladats pel SEM. La gran majoria (70%) eren derivats dels centres públics amb els quals estaven coordinats.\nBarcelona concentra la majoria dels privats. L’àrea més afectada va ser Barcelona. La demarcació té 17 hospitals privats, que s’han coordinat amb els quatre grans hospitals -Vall d’Hebron, Clínic, Sant Pau i Mar- per proximitat.


Querella contra Fibanc i Andbank - El triangle\nUna clienta denuncia que en la seu barcelonina del banc de Carles Tusquets es captaven inversors i diners per a l'agència andorrana Valora, liquidada el 2007 amb un forat de 25 milions d'euros\nValora era una gestora de patrimonis andorrana que va fer fallida a principis de 2007 amb un deute de prop de 25 milions d’euros, deixant centenars de clients penjats. L’Institut Nacional Andorrà de Finances (INAF), organisme governamental que regula el sistema financer del país, va intervenir Valora, en va substituir els seus administradors i va nomenar uns liquidadors –Jordi Alcobé, actual ministre d’Eco- nomia, i Raül González, precisament l’actual president de l’INAF– que van saldar els actius del gestor de patrimonis amb un procediment que fonts dels afectats qualifiquen d'”obscur”.\nDesprés de la fallida de Valora, es van interposar una cinquantena de querelles, però l’última, presentada el desembre passat per una particular, aporta nous elements i posa al descobert com la financera andorrana captava els diners d’inversors catalans: el director de Valora, l’andorrà Xavier Felipó, solia venir cada setmana a la seu central de Fibanc (actual Mediolanum) de l’avinguda Diagonal de Barcelona per reunir-se amb clients catalans, als quals atenia en la sala de juntes de la direcció, situada al costat del despatx del president d’aquest banc, Carles Tusquets, segons es relata en la querella. Els diners que confiaven a Felipó acabaven en la financera andorrana.\nVuit any després de la intervenció de Valora, el Tribunal de Corts (tribunal d’apel·lació andorrà) encara no s’ha pronunciat sobre el recurs a un polèmic aute de la jutgessa instructora del cas Valora pel qual acordava el sobreseïment provisional de les acusacions contra els implicats en la fallida amb l’excepció de Xavier Felipó, en aquests moments l’únic que continua acusat, el qual, per cert, s’ha declarat insolvent. Des de fa un any, el president del Tribunal de Corts és el català Josep Maria Pijuan, que va ser l’instructor del cas Millet que va embargar la seu de Convergència (CDC) com a fiança.\nDavant la lentitud de la Justícia andorrana, especialment del jutjat d’instrucció d’Andorra la Vella que s’encarrega del cas, pel qual ja han desfilat quatre magistrades en vuit anys, una clienta afectada per la fallida de Valora va interposar el desembre passat una nova querella que amenaça de desestabilitzar el sistema financer del país tot i que encara està pendent de ser admesa a tràmit per la jutgessa Núria García Val. Per cert, aquesta és la mateixa magistrada que ha torejat la comissió rogatòria tramesa pel Jutjat d’Instrucció núm. 31 de Barcelona pels comptes andorrans de la família de Jordi Pujol.\nL’última querella sobre el cas Valora va dirigida contra els tres socis d’aquesta gestora de patrimonis: Xavier Felipó, Jordi Jofre i Jordi Martí, els quals anteriorment havien estat vinculats a Fibanc, així com, en qualitat de suposats còmplices, contra el president i dos directius d’aquest últim banc català: Carles Tusquets, Gianluca Bosisio i Joan Fuster. A sobre, en la querella s’acusa de presumpta “responsabilitat civil per enriquiment” tant a Fibanc, que havia estat propietari de Valora fins un anys abans de la fallida, com Andbank, el banc andorrà amb el qual operava la gestora dirigida per Xavier Felipó.\nPrevLes patronals orquestraven el ‘càrtel de les escombraries’


Missió: Moviments de La Terra – BIOLOCUS\nInicio > Niveles > Secundaria > Proyectos de Biología y Geología 1ESO > Quadern de bitàcola > Missió: Moviments de La Terra\nPublicada el septiembre 26, 2017 noviembre 14, 2017 por Pako Simarro\nDes de la Base Central ens han indicat que per seguir endavant amb la investigació haurem de descendir a la Terra. Per ajudar-nos ens enviaran personal especialitzat que s’avançarà per anar establint una base d’exploració.\nPerò abans, necessiten saber quines condicions té aquest planeta per aterrar, conèixer els moviments que realitza al voltant del seu Android, la influència del seu Bitdown, quines unitats de temps fan servir, quines condicions meteorològiques existeixen i quines característiques el fan compatible amb la vida.\nHaurem, doncs, d’investigar sobre tot això i enviar un informe amb les indicacions precises.\n1) Ens introduirem en els sistemes informàtics terrestres per estudiar els moviments del planeta. Ens dividirem la feina per fer un informe. Cadascú/una treballarà uns apartats. Després ho posarem en comú.\n1. Quins moviments hi ha a la Terra?\n2. En què es diferencien els dos moviments?\n3. Quines unitats de temps defineixen cadascun?\n4. Per què depenent de l’estació la durada dels dies i nits és diferent?\n5. Quan es produeixen els canvis d’estacions?\n6. Per què la intensitat dels raigs solars és diferent depenent de la zona i quin efecte produeix.\n7. Busquem una imatge a la xarxa per il·lustrar els moviments.\n2) Observa la següent representació i contesta:\nQuina forma adopta l’òrbita terrestre? Què és l’afeli i el periheli?\nQuè significa que l’eix de rotació està inclinat?\nCom expliques la successió de les estacions i que als pols faça més fred que a l’Equador?\n3) Ens centrem ara al Bitdown investigant aquesta animació. Anem a enviar a la Base la següent imatge indicant:\nQuins moviments té?\nPer què des de la Terra sempre veuen només una cara de la seua Bitdown?\nQuantes fases té i quant duren?\nLa Lluna, la Terra i el Sol s’atrauen per la força de la gravetat. Els moviments d’aquests astres produeixen que, en grans masses d’aigua, s’origine del fenomen de «les marees».\nA continuació, anem a jugar amb el següent qüestionari sobre el Sistema Solar i els moviments dels astres:\nEntra en Kahoot i introdueix el codi PIN que apareixerà a la pantalla del professor, després t’hauràs d’identificar amb un nickname i podràs competir contra els teus companys de classe. Quan tots estiguem dins del joc, el professor anirà passant les preguntes i els alumnes haurèu de contestar-les al vostre ordinador o dispositiu mòbil.\nSi vols jugar amb el teu dispositiu mòbil, podràs baixar-te l’aplicació.\nAnimació interactiva: Descobreix com es produeixen els eclipsis de Sol i de Lluna.\nActivitat interactiva: Els eclipsis i les fases de la Lluna.\nPerquè es produïsca un eclipsi de Lluna, ha d’haver-hi lluna plena, i perquè es produïsca un eclipsi de Sol, lluna nova. Com tenim una lluna plena i nova cada mes, per què no hi ha un eclipsi lunar i un solar cada mes?\nRepasa y amplia:\nAl saber popular dels terrestres està que a l’estiu fa més calor perquè el planeta es troba més a prop del Sol. Però, si això fos veritat, com es podria explicar que quan a l’hemisferi nord és estiu, a l’hemisferi sud siga hivern, i viceversa? I com pot aquest argument tan simple explicar que a l’Equador fa més calor que als pols?No obstant això, a la Base Central pensen que les estacions o la distribució latitudinal dels climes (des de l’Equador fins els Pols) depenen de la inclinació de l’eix de rotació terrestre. Per comprovar-ho, heu de fer el següent experiment:\nA la classe i a fosques, col·loca sobre la taula un paper blanc quadriculat. Col·loca sobre aquest paper una llanterna perpendicular, de manera que, en encendre-la, la llum incideixi verticalment sobre el paper. Amb un cronòmetre i un termòmetre d’alcohol hauràs de mesurar la temperatura que s’aconsegueix sobre el paper transcorreguts 0, 1, 2, 3, 4 i 5 minuts.\nA continuació, col·loca la llanterna a la mateixa altura, però aquesta vegada de manera obliqua, per tal que la llum incideixi inclinada sobre el paper, veuràs que l’àrea del paper il·luminada és més gran que en el primer cas. Realitza les mateixes mesures de temperatura: transcorreguts 0, 1, 2, 3, 4 i 5 minuts.\nTemps (min) Temperatura en posició vertical (ºC) Temperatura en posició inclinada (ºC)\nOmple la taula anterior, fixa’t en quin cas s’escalfa més i amb més velocitat la superfície del paper. Busca informació en les bases de dades terrestres i obtindràs les conclusions que serveixin per comprovar la hipòtesi de la Base Central.\nSi ets un manetes, amb la càmera del mòbil i si el temps t’ho permet, pots fotografies la Lluna totes les nits d’un més i fer un collage fotogràfic com aquest.\nUna explicació més completa sobre els sistemes de representació podem trobar-la aquí\nConstrueix un tel·luri (sistema Sol-Tierra-Luna) y utilitza-ho per explicar als teus companys les fases lunars o els eclipsis.


Predicció del 2009: la cerca i el mòbil són el futur | Martech Zone\nPredicció del 2009: la cerca i el mòbil són el futur\nDissabte, novembre 8, 2008 Dilluns, gener 14, 2013 Douglas Karr\nLa meva idea de la presentació és que l’ús del mòbil continua guanyant-se de manera constant, proporcionant una nova via perquè les empreses puguin arribar als seus clients. Per això sóc optimista integrant el màrqueting mòbil als vostres llocs i campanyes amb empreses com Connective Mobile.\nA més, les diapositives ofereixen moltes proves que el creixement del màrqueting de cerca (orgànic i de pagament per clic) continuarà explotant en creixement a causa dels resultats mesurables i del fantàstic retorn de la inversió. És una raó fonamental per la qual em vaig traslladar a la meva posició a Compendium Blogware, a plataforma de blocs corporatius que proporciona tant l’aplicació com l’entrenament necessari perquè les empreses puguin obtenir una cerca orgànica.\nA l’àrea de pagament per clic, tinc dos amics: Pat East a Hanapin Màrqueting Chris Bross a Evereffect - que creixen ràpidament i executen campanyes estratègiques i integrades de PPC que continuen proporcionant un retorn positiu de la inversió als seus clients.\netiquetes: cerca de pagamentagència de cerca de pagamentpagar per clicppcagència PPC\nDesprés del meu enorme missatge polític\nCompartir els meus fracassos (i èxits?)


sarrianenc: Espies en blanc i negre\nEspies en blanc i negre\nAvui ja sabem que el govern de país veí ha gastat deu milions d'eurets contra Catalunya.\nLa premsa nacional se'n fa ressò. I la premsa estrangera també.\nFins aquí tot normal. Era d'esperar. O no? Algú pensava que els veïns es quedarien de braços creuats? Van disparar merda contra el candidat de CiU amb l'inestimable ajut d'un dels diaris més inmundos, sempre disposats a oferir el seu servei a tan magna obra. Disparar contra els catalans i Catalunya.\nPerò, no tot queda aquí. El mitjà en qüestió va voler posar en dubte l'honorabilitat del candidat a la reelecció. Va assolir el seu objectiu? A mitges. Si tenim en compte els resultats assollits per la federació es podria concloure que sí, perque va patir una davallada de 12 escons al Parlament nacional. I també es podria dir que no, ja que els escons que va perdre la federació, van anar a parar a ERC que encapçala Oriol Junqueras.\nPer un cantó, entre uns i altres, van aconseguir debilitar el candidat Mas i per l'altra, van aconseguir reforçar la figura del candidat Junqueras. Conclusió, la jugada els va sortir malament.\nI si van gastar i potser ara encara se'ls gasten, uns quants milions d'eurets públics a destruir la figura política d'un partit i per extensió, del govern del país, hem de tenir en compte que una part d'aquests milions han sortit, en part, de les butxaques dels catalans via impostos.\nI en què consistia aquest pla dels mortadel·los espanyols? La revista Interviú, del GrupoZeta ho explica: "Según las fuentes consultadas por esta revista, el informe Horizonte Después se enmarcaba en tres fases. Las medidas más blandas consistían en potenciar y financiar la presencia de periodistas y tertulianos que defendieran en medios de comunicación catalanes la conveniencia de que España y Cataluña siguieran juntas. En ese marco, el proyecto Horizonte Después contemplaba regar con dinero a los medios de comunicación más “españolistas” que se publican en Cataluña (y que tienen una difusión muy minoritaria entre la población)".\nA més, el pla tenia una segona idea: "La tercera pata del proyecto Horizonte Después consistía en sacar del armario viejos datos en poder de los servicios de inteligencia y de información de distintos cuerpos policiales. Fuentes de los servicios de inteligencia admiten que llevan años acumulando información sobre los presuntos negocios de la familia Pujol en paraísos fiscales. Información que no pudo contrastarse, que nunca se ha judicializado y que obra en los dosieres que empezaron a circular..."\nVaja, vaja... no se'n van sortir a la primera ni amb la segona, ni amb la tercera. Deu ser deseperant traçar plans i plans i veure que els resultats no tenen cap efecte. No han assolit cap dels seus objectius. Tot el contrari. Els catalans, cansats de tanta corruptela, asfíxia, financera, ofegament econòmic, recentralització, castració política, retallades imposades, objectius de dèficit i altres martingales volen més que mai sortir del pou espanyol. Les enquestes marquen la tendència. I els mitjans mariachis disparen i disparen. Serà que han cobrat dels mortadel·los? En blanc o en negre?\nPublicat per sarrianenc a 8.4.13\nrosamary G 8 d’abril de 2013 a les 23:04\nNo podran amb nosaltres ,ens maten economicament, pero preferim ser pobres en una futura independència , que ser pobre amb espanya.Es Espanya la causa de com estem. En el moment que siguem Independents,serem pobres si, pero començarem a sortir d'ella.\nTots Junts ho a conseguirem !!


Home / Productes / Productes / Vertigen\nEmpar Marco, Esperança Camps\nSKU: 9788494235016 Categories: Llibreria, Llibres, Narrativa\nLlicenciada en Filologia i periodista. Va ajudar com a tècnica a la creació del Servei de la Dona de la Generalitat Valenciana. En l’àmbit de la comunicació ha estat en diverses empreses: a Radiotelevisió Valenciana i a la Universitat de València; i també ha treballat com a corresponsal de Catalunya Ràdio, l’Avui, La Vanguardia i actualment ho és de TV3. És la primera vegada que publica una novel·la, i ho fa sense perdre de vista que el seu perfil desitjat és el de periodista.\nLlicenciada en Ciències de la Informació i escriptora. Ha treballat en premsa, ràdio i televisió. Des del 1989 és periodista a RTVV, primer a Ràdio 9 i després a Canal 9. Fins ara ha publicat mitja dotzena de novel·les i ha participat en obres col·lectives i reculls de relats. Entre altres premis ha obtingut el de novel·la Ciutat d’Alzira, el de la Crítica dels escriptors valencians o el del Lector de l’Odissea. Manté un dietari a la xarxa www.ecamps.cat.


El potencial de les famílies per millorar l’escola | Escola Sant Josep - El Pi\nEl potencial de les famílies per millorar l’escola\nEl 97% dels centres escolars catalans compten amb una associació de pares i mares d’alumnes i cada cop es fa més palpable que la participació i implicació de les famílies a l’escola enriqueix l’educació.\nExtracte de l’article publicat a www.xarxanet.org, resultant de l’enquesta realitzada per la Fundació Jaume Bofill.\nLes Associacions de Mares i Pares d’Alumnes (AMPA) són un model generalitzat i estès a gairebé tots els centres de Catalunya i la gran majoria de famílies amb fills en formen part. Només l’1% dels centres públics i el 10% dels concertats no tenen AMPA.\nLa funció de les AMPA és essencial perquè “complementa, o fins i tot en casos substitueix, els serveis bàsics competència de l’escola o de l’Administració”. Sovint són aquests col·lectius els que s’encarreguen de les activitats extraescolars, l’acollida matinal, el menjador, la formació de pares i mares, etc. Amb aquesta labor estan contribuint a l’accessibilitat a l’educació, a la conciliació familiar i laboral i a la igualtat d’oportunitats per a tots els nens i nenes.”\nCada AMPA i cada escola són un món, però, tot i així, també s’impliquen en iniciatives més enllà del seu centre i fan comunitat, enfortint el compromís cívic. A més, s’associen entre elles. en federacions i confederacions d’AMPA, les quals ofereixen serveis i activitats, com ara, assegurances, l’assessorament, formació, etc.\nCliqueu aquí per accedir a l’article complet.\nXerrada a l’escola: Consells per a l’educació digital a casa\nCoral de Pares i Mares · Calendari d’assajos Concert de Nadal\nDebat educatiu amb Families · 15 i 22 novembre, 16:45-18:15h\nAssemblea Ordinària AFA · 24 d’octubre, 16:45h\nArxius Selecciona el mes novembre 2018 (1) octubre 2018 (4) setembre 2018 (2) juny 2018 (2) abril 2018 (1) març 2018 (3) gener 2018 (1) desembre 2017 (2) novembre 2017 (2) octubre 2017 (2) setembre 2017 (4) abril 2017 (1) març 2017 (1) febrer 2017 (1) gener 2017 (1) desembre 2016 (3) novembre 2016 (4) octubre 2016 (3) setembre 2016 (2) juliol 2016 (1) juny 2016 (1) abril 2016 (1) març 2016 (2) novembre 2015 (2) octubre 2015 (1) setembre 2015 (2) juny 2015 (1) maig 2015 (1) febrer 2015 (1) gener 2015 (1) novembre 2014 (2) octubre 2014 (1) juny 2014 (1) maig 2014 (2) abril 2014 (1) març 2014 (3) febrer 2014 (1) desembre 2013 (1) novembre 2013 (1) octubre 2013 (1) setembre 2013 (1) juliol 2013 (2) juny 2013 (1) abril 2013 (1) març 2013 (3) febrer 2013 (2)


El Consell estudiarà mantenir l'aforament del xicotet comerç al 50% i no al 30% com estipulen les noves restriccions | Valencia Extra\nAixí, el Consell accepta la proposta de CONFECOMERÇ CV per canviar els aforaments dels comerços que des del 7 de gener van passar del 50% al 30%\n08/01/2021 - Sergi Pau\nA les portes de la campanya de rebaixes, entren en vigor les noves restriccions per a la Comunitat Valenciana per frenar l’onada de contagis de coronavirus. Aquest pla de mesures i de noves restriccions, anunciades el passat 5 de gener i que van entrar en vigor justament ahir, efectuen un canvi en l’aforament dels comerços, limitant-los així al 30%. Segons la Confederació d’Empresaris del Comerç, Servicis i Autònoms de la Comunitat Valenciana (CONFECOMERÇ CV), aquesta restricció en els aforaments dels xicotets comerços repercuteix directament “en la seua activitat”. Per això, CONFECOMERÇ CV ha instat a la Generalitat a revertir la decisió de reduir al 30% l’aforament del xicotet comerç i mantenir-lo en el 50%, tal com estipulaven les anteriors restriccions. No obstant això, la vicepresidenta i portaveu del Consell, Mónica Oltra, ha anunciat que “s’estudiarà aquesta mesura”, ja que els xicotets comerços “són establiments i espais segurs”, d’acord amb el seu xicotet espai i que no hi ha risc d’aglomeracions en aquests establiments.\n“És una qüestió que es pot estudiar en la pròxima reunió interdepartamental, ja que el xicotet comerç és un espai molt segur, molt controlat i el respecte als aforaments, que ja de per si són xicotets, permet el seu control”, segons Oltra. A més, la mateixa vicepresidenta Oltra, s’ha referit a la proposta de CONFECOMERÇ com a “raonable” i “estudiable”, ja que “la majoria de vegades els mateixos venedors són els amos i regents del seu negoci, el qual se l’estimen molt i per tant, garanteixen el compliment de les normes”. “Probablement, la raó per la qual ho plantegen és que tractar per igual a situacions que són desigual pot generar algun greuge que no deixa de ser quelcom raonable”, ha afegit Oltra, prosseguint que “no és el mateix una gran superfície, amb un aforament enorme i difícil de controlar que la situació del xicotet comerç”. Per tant, Oltra ha afegit, per a finalitzar, que “l’aforament del xicotet comerç serà una qüestió a estudiar en la pròxima reunió interdepartamental.\nD’aquesta manera, serà després de la pròxima reunió interdepartamental on s’estudiarà aquesta proposta i s’aprovés que els petits comerços puguen comptar amb el 50% del seu aforament i l’aforament de les grans superfícies es quede al 30%, tal com estipulen les últimes restriccions anunciades el passat 5 de gener i que van entrar en vigor ahir 7 de gener.\nLes rebaixes, per als xicotets comerços de cada ciutat i municipi valencià, és un període on cada any, són milers les persones que s’aprofiten dels descomptes. No obstant això, si enguany ja anava a ser atípic, les últimes restriccions sembla que podrien desunflar el que anava a ser “un baló d’oxigen per al sector després d’una campanya de Nadal desigual i irregular”, però també després de mesos en què el xicotet comerç ha sigut un dels sectors més castigats per la pandèmia.\nDe la mateixa manera, si bé és cert que durant tota la pandèmia s’ha intentat promoure el consum del xicotet comerç per a la compra dels regals de Nadal, les compres online han crescut notablement, alçant-se també com una bona opció per a gaudir de les rebaixes. Aquest fet unit a “la liberalització de les rebaixes” i a les noves mesures sanitàries que, a més de la reducció de l’aforament, manté confinats fins a 22 pobles de la província de València, fan que la campanya d’enguany siga incerta i sense garanties.


El València posa a prova l'ICL Manresa, avui a Godella - Regió7 :: El Diari de la Catalunya Central\nEl València posa a prova l'ICL Manresa, avui a Godella\nL'equip del Nou Congost es retroba amb Pedro i Rafa Martínez en un nou amistós de pretemporada\nxavier prunés | manresa 19.09.2015 | 08:47\nThomas: «la pretemporada està sent genial: tothom fa pinya»\nEl Bàsquet Manresa ha viatjat a terres valencianes on avui, a les 20 hores, tindrà el seu tercer test de la pretemporada. La curiositat és que l'equip del Congost es trobarà en la banqueta rival el que fins fa pocs mesos era el seu entrenador, Pedro Martínez. Al València, hi continua el santpedorenc Rafa Martínez que hi comença la vuitena campanya, n'és el capità i s'ha convertit en un dels jugadors històrics.\nIbon Navarro ha tingut durant la setmana, segons ha informat el club manresà, alguns problemes per les molèsties físiques que han tingut jugadors de l'equip. Els que han arrossegat uns desajustaments gàstrics han estat l'americà Chase Simon i Dmitry Flis. El serbi Dejan Musli tampoc no s'ha entrenat al cent per cent per molèsties als isquiotibials. Tots, però, han pogut viatjar i estaran disponibles per al partit d'avui.\nEn els entrenaments d'aquesta setmana, l'equip va fer una sessió diferent, i dirigida pel preparador físic Arnau Moreno, a la platja de Gavà, una manera de poder trencar la rutina del dia a dia, sempre dins les parets del Nou Congost.\n"El rival més fort"\nFins ara l'ICL Manresa ha jugat dos partits amistosos. Va perdre d'una forma clara, al poliesportiu de Sant Julià de Vilatorta davant l'Andorra per 58-73 i va millorar, diumenge passat a Eivissa, on va perdre de set punts (83-76) davant el Dominion Bilbao, i va oferir millors sensacions després dels 40 minuts.\nIbon Navarro afirma en relació amb el partit d'avui que "ens enfrontem a un rival amb un nivell superior als que ens hem enfrontat; el València serà a l'Eurocup però jo diria que té categoria d'Eurolliga, segur que ens exigirà força".\nQuant a com respon l'equip manresà en el dia a dia d'aquesta pretemporada, Navarro reconeix el desgast "que hi ha acumulat, hi ha un volum de feina important que es va notant, malgrat que el preparador físic i fisioterapeutes n'estan molt pendents. Hi ha contusions, les lògiques sobrecàrregues com la que té Musli però confio que avui podrà jugar tothom".


Ana Peleteiro, la medallista de bronze gallega que posa a lloc a Abascal Ana Peleteiro, la medallista de bronze gallega que posa a lloc a Abascal – Món Esport\nAna Peleteiro, la medallista de bronze gallega que posa a lloc a Abascal\nL'atleta ha mostrat en reiterades ocasions la seva animadversió envers VOX\nAna Peleteiro posa amb la medalla de bronze | Twitter Comitè Olímpic Espanyol\nRedacció Agost 2, 2021 1:26 pm\nL’atleta Ana Peleteiro és un dels grans noms propis de la delegació espanyola als Jocs Olímpics de Tòquio. La gallega es va penjar la medalla de bronze a la prova de salt de longitud després d’aconseguir una distància de 14,87 metres.\nEl seu èxit a la cita olímpica ha fet que molts usuaris recordin a les xarxes socials una resposta que la medallista va dedicar al líder de VOX, Santi Abascal. El polític va anunciar la celebració de tres mítings a Galícia el passat any a través de Twitter amb el hashtag #GaliciaÉsVerda. Aquesta afirmació no va agradar Peleteiro, que va respondre a la piulada d’Abascal de la següent manera: “Millor queda’t a casa. L’única cosa verda que hi ha a Galícia són les muntanyes”.\nAquesta resposta de Peleteiro va ser durament criticada a les xarxes i poc després l’atleta va emetre un comunicat on explicava que “la meva bandera és el respecte, ara i sempre”. A més, exposava que “no crec en un món on les persones no es respectin i l’odi sigui el sentiment més fort”.\nMI BANDERA ES EL RESPETO, AHORA Y SIEMPRE. 🧡💖💙💚❤💜🤍🖤🤎 pic.twitter.com/TsAMAS6J9E\nLa gallega no va mostrar cap penediment sobre la seva piulada dedicada a Abascal. De fet, deu dies després de la seva resposta al líder de VOX, es van celebrar les eleccions al Parlament de Galícia. El partit d’extrema dreta no va aconseguir representació a les corts gallegues i Peleteiro va publicar una piulada amb una emoticona picant l’ullet.\nAna Peleteiro Jocs Olímpics Santi Abascal VOX\nDoctor Strangelove Agost 2, 2021 5:27 pm\nBé tot sabem que els esportistes no són precisament intel·lectuals! Doc.\nXevier Agost 2, 2021 10:10 pm\nUn cop més el vividor i mentider Abascal ha tornat a quedar retratat. En aquest cas per una dona esportista i medalla de bronze a Tòquio. Que n'aprenguin ell i els seus súbdits...!!!


La Roulotte du Domaine de Meigné Meigne França - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Meigne.\n3 chemin du Piroir - Lieu dit Cru, Meigne, Meigne, França, 49700 - Veure al mapa\nConvenientment situat a Meigne, La Roulotte du Domaine de Meigné és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Roulotte du Domaine de Meigné ofereix un servei impecable i compleix amb totes les exigències dels més experimentats viatgers. L'hotel ofereix instal.lacions de barbacoa, biblioteca, servei de llançadora, lloguer de bicicletes per garantir el més gran comfort possible als seus clients.\nL'ambient de La Roulotte du Domaine de Meigné es reflexa en cada habitació. calefacció, balcó/terrassa, ventilador, aparell de televisió, reproductor de DVD/CD són només algunes de les comoditats a la vostra disposició. Les instal.lacions d'oci de l'hotel, que inclouen piscina exterior, piscina coberta, parc infantil, ping pong, jardí estan dissenyades per escapar i relaxar-se. Sigui quina sigui la seva raó per visitar Meigne, el La Roulotte du Domaine de Meigné és el lloc perfecte per una estimulant i emocionant escapada.\nCal que informeu el La Roulotte du Domaine de Meigné de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (20) Parelles (2) Viatgers en solitari (2) Famílies amb infants petits (14) Famílies amb infants grans (1) Grups (1)\nAllotjaments a Meigne


Autoretrats espanyols de fa 175 anys\nEl 1836, el 'Setmanari Pintoresc' va suposar al nostre país el primer model de revista il·lustrada. Tres anys abans s'havia establert la divisió territorial en províncies, i tres anys després, el cèlebre abraçada de Vergara va tancar la primera guerra carlina al nord d'Espanya; no va concloure del tot fins mesos després, quan Espartero va vèncer la resistència de Cabrera. La regència imposada per aquell va acabar en 1843 i Isabel II va pujar al tron. Doncs bé, al cap de poc es va editar una col·lecció d'articles compostos per cinquanta-dos autors que oferien una 'literatura de tipus'; ja fos una criada, una bugadera o donzella, o un barber o un cochero. Es pintava també la simpatia de la maca, el torero i la gitana, o fins i tot la del bandoler procedent de la guerrilla. Era comú la benevolència amb què s'enfocava la cavallerositat i el codi d'honor dels que estaven fora de la llei. Després d'un fons d'estretor econòmica, es mostraven fruits romàntics al costat d'una crida al seny i la concòrdia.\nUn segle després es va publicar, des de l'exili mexicà, una esplèndida monografia: 'Els espanyols pintats per si mateixos (1843-1844)'. Té veritable valor no només com a document, sinó pels molt interessants anàlisis de la seva autora: Margarita Ucelay Da Cal (mare de l'historiador Enric Ucelay i germana de la primera arquitecta que hi va haver a Espanya), doctora en Història per la Universitat de Columbia.\nEn aquests anys, la vida rural, assenyala aquí la professora Ucelay, era vista amb desdeny: un "menyspreu compassiu per la ignorància, rudesa i tosquedat dels seus habitants", aïllats de la capital per la mala qualitat dels camins. Hi havia un to intens d'adéu malenconiós a una Espanya plena de 'sabor tradicional', "una cosa que es veu a punt de desaparèixer, o irremeiablement perdut". Dominava la desorientació i el "pessimisme moral, social i polític" entre la molt fràgil classe mitjana.\nJo vull centrar l'atenció sobre algunes observacions de l'autora, com que el terme 'regió' estava absent d'aquell llibre, era freqüent el de 'província' "i, quan no, país, i fins i tot pàtria, aplicat en el sentit de pàtria noia ". Destacava Margarida Ucelay que el concepte de regió no trigaria a gravitar en la vida nacional: "primer amb un caràcter literari i sentimental i després amb un contingut polític cada vegada més intens". Tot això mereix la meva atenció.


La consellera Vergés visita l’alberg de Bellpuig que acull positius que no poden aïllar-se a casa – Comarques de Ponent\nLa consellera Vergés visita l’alberg de Bellpuig que acull positius que no poden aïllar-se a casa\nLa consellera de Salut, Alba Vergés, va visitar ahir l’alberg municipal de Bellpuig que des del passat mes de desembre acull persones que han donat positiu en Covid i contactes estrets que no tenen casa o no disposen d’un espai adequat per confinar-se. Vergés va poder conèixer la tasca que du a terme Creu Roja, organització contractada per la Generalitat a qui l’Ajuntament de Bellpuig va cedir l’equipament de forma gratuïta per contribuir a la lluita contra la pandèmia.\nL’alberg de Bellpuig permet que persones en situació d’especial vulnerabilitat de la Regió Sanitària de Lleida puguin fer el confinament en condicions dignes i que el personal de referència en màteria de Covid de les residències de gent gran de Ponent i del Pirineu disposin d’un espai on fer simulacions i assajar com respondre a les situacions que la pandèmia pot generar als seus llocs de treball.\nLa gestió de l’equipament municipal va a càrrec de Creu Roja, que compta amb un equip de 9 persones, i l’alberg pot acollir un màxim de 21 persones en habitacions individuals. El contracte amb el Departament de Treballs i Afers Socials s’allargarà almenys fins al 31 de març de 2021.\nCal recordar que l’alberg ja va ser equipat a l’agost en previsió que fos necessari per a cribratges o aïllaments durant la campanya de la fruita a les comarques de l’Urgell i el Pla, però finalment no va ser necessari activar-lo.


Carnestoltes 2020 | Escola Bac de Cerdanya\nLa temàtica d’aquest any ha estat Astèrix i Obèlix i tots els alumnes i mestres hem sortit al carrer ben guarnits a demanar Rostita. Els alumnes d’Infantil i cicle inicial han esmorzat a Casa Patxi i els alumnes de cicle mitjà i superior a la plaça del Casino on l’Ampa ha repartit coca i xocolata!\nEl Rostitabus també ha sortit a passejar. Hem visitat els pobles de la Mancomunitat i hem pogut recollir Rostita de tots els veïns. Hem esmorzat al Refugi UEC de La Molina on totes les famílies de la zona ens esperaven amb unes bones creps!\nPer la tarda vam celebrar el Carnestoltes al gimnàs de l’escola amb una Xocolatada Solidària afegint-nos així a la campanya de recollida de diners per ajudar a la investigació del càncer infantil a l’Hospital Sant Joan de Déu. Hem pogut recollir 584,32 euros!\nA la festa hem convidat la Maria i li hem fet una sorpresa presentant el còmic que vam fer per la setmana cultural. Ha quedat xulíssim!\nTeresa 22 de febrer de 2020 a les 22:38\nEsteu fanomenals. I el comic va sortir molt molt original.


Posem al dia el nostre hort | Institut Gorgs\nEl 24 d’abril a les 9h va venir a visitar-nos el senyor Juan. Ell és l’avi d’un dels alumnes de l’optativa d’hort i ens va ajudar a fer la “plantada” de cara a primavera-estiu. Entre tots vam sembrar tomaqueres, síndries, melons, pebrots, albergínies…\nTambé va portar algunes de les eines que ell utilitza al seu hort i ens va cridar especialment l’atenció un punxó per sembrar que està fet de fusta i té més de 200 anys. A veure si el veieu a les fotos.\nTots plegats vam gaudir tant que, fins i tot, el senyor Juan ens ha convidat a veure el seu hort.\nSegur que aprofitarem l’ocasió per continuar aprenent de la saviesa que donen els anys.\nMoments així són un regal. Moltes gràcies, Juan!!!!


El matrimoni Putin anuncia la seva separació després de 30 anys casats\nVladímir Putin i la seva dona Liudmila han anunciat públicament el seu divorci, després de 30 anys de matrimoni. Ho han comunicat en una inusual aparició davant les càmeres de televisió del canal Rússia 24, en un país molt reservat sobre la intimitat dels líders.\nRedacció 07/06/2013 - 07.11 Actualitzat 07/06/2013 - 09.27\nEl president rus, Vladímir Putin, i la seva dona, Liudmila, se separen. Ho van anunciar aquest dijous en una entrevista a la cadena de televisió Rússia 24, després d'assistir a una representació del ballet "Esmeralda" al Palau del Kremlin. Putin havia estat sempre molt reticent a fer públics aspectes del seu matrimoni o de la vida de les seves dues filles.\nDesprés de 30 anys, els Putin, que encara no han formalitzat el divorci, reconeixen a l'entrevista que fa temps que no viuen junts i confirmen el que semblava que era secret de domini públic. "Sí, podem dir que és un divorci civilitzat", ha afirmat Liudmila. Vladímir Putin, de 60 anys, ha explicat que "ha estat una decisió que hem pres plegats". Tots dos han parlat de la feina del president rus com la causa del distanciament: "Tota la meva activitat, tot el meu treball està sotmès a l'escrutini públic. Hi ha persones a qui els agrada, això, i a altres no, i hi ha persones que són totalment incompatibles", ha explicat Putin. Liudmila ha reconegut que no se sentia còmoda tan observada i que "amb prou feines" es veia amb el seu marit, encara que ha volgut deixar clar que mantenen "bones relacions".\nVladímir Putin es va casar amb Liudmila Xkrebvneva el 28 de juliol del 1983. El matrimoni va viure uns anys a l'Alemanya Oriental, on l'actual líder rus treballava pel KGB soviètic. Quan es van conèixer a Leningrad -ara Sant Petersburg-, on va néixer Vladímir Putin, Liudmila treballava com a hostessa per una de les aerolínies soviètiques. Tenen una filla de 28 anys i una altra de 27.\nPutin es divorcia després de 30 anys de matrimoni


Confirmen el paper de la vespa asiàtica en el declivi de les abelles - Universitat Autònoma de Barcelona - UAB Barcelona\nConfirmen el paper de la vespa asiàtica en el declivi de les abelles\nDesprés de dos anys de recollida de dades en condicions periurbanes, el projecte UABee confirma que la vespa asiàtica suposa una gran amenaça per a la supervivència de les abelles, però demostra que és possible evitar el declivi amb un maneig adequat dels ruscos.\nUn equip d'investigadors de la UAB ha realitzat un seguiment de dos anys, entre març de 2019 i febrer de 2021, de l’apiari experimental UABee, inicialment format per sis ruscos poblats amb abelles ibèriques (la raça autòctona espanyola Apis mellifera iberiensis). Es tracta del primer abellar plenament monitoritzat d'Espanya que està sent seguit tant per mètodes manuals com per sensors. L’apiari aplica condicions sanitàries de referència (tractaments obligatoris contra l'àcar varroa en absència de cria) i mesures de suport en èpoques crítiques. Els investigadors han registrat el pes, les incidències ocorregudes en els ruscos, han capturat imatges de l'activitat de les abelles i han relacionat tot això amb les condicions meteorològiques. L'estudi s'ha completat amb l'anàlisi del pol·len i de la procedència del nèctar utilitzat per a produir la mel.\nLes dades mostren que el pes dels ruscos i l'activitat de les abelles en condicions mediterrànies periurbanes (l’apiari es troba en una zona de bosc en el mateix campus de la UAB a Bellaterra) augmenta amb la temperatura a l'hivern i a la primavera, però disminueix marcadament a l'estiu i després de les collites de mel, amb mínims a l'inici de la tardor. Per això, els investigadors recomanen als apicultors fer collites primerenques a la primavera per permetre que les abelles augmentin les seves reserves de mel i pol·len per passar l'estiu i hivern.\nL'estudi mostra també com l'activitat pecoreadora, la conducta de les abelles obreres que recol·lecten pol·len i nèctar, depèn de la temperatura, amb un màxim d'activitat a 19,4°C, i disminuint molt si la temperatura es redueix a menys de 7°C o augmenta per sobre dels 31°C. Així, encara que hi hagi floració, la seva utilitat per a les abelles ibèriques és molt limitada a l'hivern i a l’estiu.\nLa mortalitat de ruscos protegits contra l'àcar varroa, va ser d'un 17% anual (1 de cada 6 ruscos), per sota de la mitjana espanyola, i els atacs de vespes velutines, vespa asiàtica, van constituir la major amenaça entre els mesos de juny i novembre. La vespa asiàtica limita la sortida de les abelles durant tot el dia i va ser responsable d'una tercera part de les baixes totals de ruscos, per la qual cosa es van instal·lar arpes elèctriques com a protecció, que van abatre més de 4 velutines al dia, encara que amb efectes col·laterals en les pròpies abelles i en altres espècies. Els investigadors estimen que la instal·lació d'arpes va evitar la predació de més de 14.000 abelles el 2020. Amb aquestes mesures, la producció mitjana de mel va ser de 13 kg per rusc i any, situada entre la mitjana espanyola (10 kg) i l'europea (15 kg).\n“Gràcies al monitoratge amb sensors de pes, temperatura i so s'ha pogut identificar els ruscos que tenien problemes o aquells en les quals les abelles s'estaven marxant, recuperant els eixams per a així reforçar-les i mantenir-les actives”, explica el director del projecte, Gerardo Caja. “Tot indica que a Espanya i a Europa s'està frenant el declivi de les abelles domèstiques, i el nostre treball demostra que amb bon maneig i control de la nova plaga de vespa asiàtica es podria mantenir la població i la producció dels ruscos”, afegeix el professor del Departament de Ciència Animal i dels Aliments de la UAB.\nEl projecte UABee es va iniciar el maig de 2019 amb l'objectiu de construir un abellar experimental per a la demostració (visites per entrar en contacte amb l'apicultura i la biologia de les abelles), l'ensenyament (cursos de formació per a universitaris i professionals del sector) i la recerca sobre l'apicultura i la biologia de les abelles. Es tracta d'un abellar experimental únic a Catalunya, i amb la segona fase de monitoratge electrònic que s'inicia ara es converteix en l'únic apiari completament monitoritzat de tota Espanya, la qual cosa permetrà estudis més detallats en el futur. Constituït inicialment per sis ruscos destinats a allotjar colònies estàndard i amb la possibilitat de modificar la seva configuració segons l'activitat i la grandària de la colònia, la instal·lació s'ha ampliat recentment a deu ruscos.


Gran segona part per ser a semifinals de Copa | Futfem.cat\nLa ressaca de la Champions ha estat dura. Només tres dies després de certificar la presència a Göteborg, el Barça ha hagut de viatjar a Sevilla per disputar els quarts de final de la Copa de la Reina, per començar el seu camí cap a la revàlida pel títol. I la primera part ha estat realment fluixa. El conjunt local ha incomodat molt al Barça i inclús ha estat un pèl millor en certs moments. Tant és així, que Claudia Pina ha avançat al Sevilla quan encara el Barça no havia tingut cap oportunitat de perill. Mariona ha pogut empatar i posar l'1 a 1 amb el qual s'ha arribat al descans. Però a la represa, un Barça molt més reconeixible ha superat clarament al Sevilla, Vicky i Alexia han posat l'1 a 3 en només tres minuts i, l'equip ha controlat l'enfrontament fins que Hansen, al minut 94, ha certificat el pas a semifinals. A l'espera del sorteig, el Barça s'enfrontarà a Atlético de Madrid, Madrid o Levante.\nAmb tota la ressaca emocional viscuda després de la classificació per la final de la Champions, Lluís Cortés ha fet fins a sis rotacions en l'onze inicial, destacant l'entrada de Cata Coll per Sandra Paños; un senyal que la portera suplent serà la que es col·loqui sota pals a la Copa. Així doncs, el Barça que ha sortit amb Cata a la porteria, defensa de quatre per Crnogorčević, Patri, Mapi León i Melanie, Hamraoui de pivot acompanyada per Vicky i Alexia i, a davant, Hansen per la dreta, Mariona per l'esquerra i Jenni Hermoso en punta.\nPels motius que sigui, el Barça no ha sortit gens bé a Sevilla. Imprecisions impròpies, errors no forçats en sortida de pilota i falta de frescor als darrers metres han estat a l'ordre del dia durant bona part del primer temps. De fet, el conjunt de Cristian Toro ha estat el primer a avisar amb un xut lleugerament desviat de Claudia Pina. La futbolista cedida pel Barça ha estat un autèntic corcó per la defensa blaugrana i, al minut 13, ha avançat al Sevilla. Amb una gran jugada individual, la de Montcada i Reixac ha superat Hamraoui, ha evitat la cama de Mapi León i ha col·locat una molt bona rosca a la dreta de Cata i ha posat l'1 a 0 al marcador. El primer gol que ha encaixat el Barça a la Copa des del 17 de febrer de 2019.\nTot i el gol, la primera part ha seguit amb molts sotracs pel Barça. Possiblement l'equip blaugrana ni recordi la darrera vegada que un equip espanyol el va fer estar tan incòmode al terreny de joc, però així ha estat. Bones entrades de Hansen a l'àrea, alguna combinació que no arribava a bon port i poc més. Però a la primera clara que ha tingut l'equip blaugrana, ha arribat el gol. Centrada d'Alexia des de l'esquerra, Jenni que ha pentinat i Mariona sola ha aconseguit el gol de l'empat al minut 26. Després del gol – i després del cool-in break – el Barça ha crescut un pèl, amb ocasions per Jenni o Vicky, però que no han pogut superar Noelia Ramos. Amb aquest guió, el marcador ha arribat amb empat a 1 al descans i ho ha deixat tot obert per la segona meitat.\nA la represa, una història completament diferent. En només tres minuts, el Barça ha sentenciat l'enfrontament. En dues recuperacions i posteriors transicions ràpides, el conjunt entrenat per Lluís Cortés ha fet dos gols per, gairebé, sentenciar. Primer Vicky Losada després d'una assistència d'Alexia i, instants més tard, la de Mollet del Vallès ha aprofitat una passada de Jenni per retallar a Noelia Ramos i col·locar l'1 a 3. El Barça s'ha sentit molt còmode a la sortida de vestidors i ho ha demostrat, dominant gairebé per complet tota la segona meitat. I és que, sens dubte, la millor del Sevilla a la represa ha estat Noelia Ramos, que ha evitat que la golejada fos major.\nD'altra banda, amb el control del partit sota el braç, l'entrenador del Barça ha seguit la seva tradició i ha esgotat els canvis en dues tandes. Primer han entrat Martens i Marta en el lloc de Hamraoui i Crnogorčević, mentre que després Bruna, Codina i Leila han substituït a Jenni, Vicky i Melanie. Tot i uns moments de desconnexió en els quals Pina podria haver fet el 2 a 3, el Barça ha recuperat aviat el control del partit i s'ha tornat a acostar a la porteria del Sevilla. I finalment, quan el conjunt andalús estava bolcat a l'atac a la recerca d'un gol que retallés diferència, una contra de llibre ha acabat amb el gol final de Caroline Graham Hansen. 1 a 4 al marcador i el Barça que torna a classificar-se per les semifinals de la Copa de la Reina.\nDesprés de vèncer amb patiment aquests quarts de final, el Barça quedarà atent al sorteig de semifinals, de les quals ja en coneix els possibles rivals. Aquests són: l'Atlético de Madrid, el Madrid i el Levante. Pel que fa a la propera cita a la Lliga, el Barça visitarà un camp complicat, el darrer on va perdre a la competició domèstica, fa més de dos anys. El diumenge 9 de maig, a partir de les 11.30 hores, el conjunt blaugrana visitarà el camp del Granadilla.


LA PASSIÓ MEDIEVAL DE CERVERA: S'ajorna La Passió Medieval\nS'ajorna La Passió Medieval\nLa Passió Medieval de Cervera, afectada també per les restriccions del Coronavirus, comunica l’ajornament de l’escenificació fins a nova data\nEn aquests dies tant complicats, l’associació de la Passió Medieval de Cervera, ha pres la decisió d’ajornar l’escenificació de la Passió Medieval així com el Congrés internacional de Passions, previst els propers 27 i 28 de març.\nTot i que la restricció anunciada pel govern és fins el proper 25 de març, l’entitat no s’arrisca a seguir amb el muntatge i assajos, ja que no s’assegura que aquesta mesura no es prorrogui més enllà dels 14 dies decretats.\nPassats aquests dies l’entitat buscarà una nova data per a poder representar la Passió Medieval i celebrar el congrés dins aquest any 2020. Sens dubte aquest podria el cop de gràcia per a la Passió Medieval, ja que a la greu situació econòmica, s’hi ha de sumar les despeses generades fins ara del muntatge escenogràfic, publicitat i difusió d’aquesta única funció.\nMés que mai, l’associació demana suport a les administracions i que entenguin la singularitat de l’esdeveniment.\nFotografies del muntatge escenogràfic\nPublicat per Passió Medieval de Cervera a 13:35